Priručnik za predavače: scenarij provedbe webinara

**Naziv edukacije: Digitalna tehnologija za suradnju s djelatnicima i učenicima škole i roditeljima**

Cilj: Steći znanja i vještine te primjenjivati dobre prakse vezane uz upravljanje informacijama, podacima i sadržajem u školskom okruženju, stvaranje digitalnog okruženja za djelatnike, učenike i roditelje čime se osigurava njihova cjelovita i učinkovita komunikacija i suradnja, te unaprijediti/povećati njihov zajednički angažman unutar i izvan škole.

**Digitalni alati koji se obrađuju:** Google Obrasci, Microsoft Forms, Tricider, Coogle, Yammer, Edmodo, Lino, Padlet

Ishodi učenja (naznačiti i razinu digitalne kompetencije za svaki ishod):

* Koristiti komunikacijske kanale i alate za komunikaciju i suradnju s djelatnicima i učenicima škole i roditeljima (početna razina digitalnih kompetencija iz područja Profesionalni angažman)
* Koristiti digitalne tehnologije u provođenju projektnih ideja na razini škole (početna razina digitalnih kompetencija iz područja Profesionalni angažman)
* Osmisliti komunikaciju u skladu s potrebama i karakteristikama auditorija (početna razina digitalnih kompetencija iz područja Profesionalni angažman)

Ciljana skupina polaznika: Nastavnici, učitelji, stručni suradnici i ravnatelji školskih ustanova, stručnjaci za tehničku podršku uključeni u projekt e-Škole.

Planirano trajanje: 1,5 sati (webinar)

Nastavna sredstva i pomagala: Polaznicima će u sučelju vidoekonferencijskog alata biti prikazana **PowerPoint prezentacija** koja će tematski i kronološki pratiti tijek webinara. Također, demonstrirat će se upotreba alata u samom sučelju alata pomoću dijeljenja ekrana polaznicima će u elektroničkom obliku biti dostupan i **priručnik** istoimenog naslova koji će tematski i logički pratiti tijek webinara te kratke **ankete i rasprave** koje će predavač učiniti dostupnim svim polaznicima kroz videokonferencijski alat te alat Tricider.

Potrebna predznanja:

Poznavanje osnovnih funkcija aplikacija koje se nalaze unutar Office 356 za škole (s naglaskom na Yammer, Sway, Forms, OneDrive, Teams).

|  |  |  |
| --- | --- | --- |
| Trajanje | Sadržaj edukacije | Opis aktivnosti, metoda i tehnika poučavanja |
| **10 min** | **Uvod u webinar** | |
| 1 min | Predstavljanje predavača | Pozdraviti polaznike i ukratko predstaviti predavače. |
| 4 min | Vođena aktivnost- Izlaganje plana rada i motivacija polaznika | Kroz kratki motivacijski govor o potrebama u obrazovnoj praksi (upravljanje i prikupljanje informacija, organizacija rada, komunikacija s više dionika i sl.) za koje je često nužna ili vrlo poželjna upotreba digitalne tehnologije, ukratko izložiti cilj, ishode i sadržaj webinara pozivajući polaznike da svatko za sebe (individualno) odgovori na sljedeće pitanje:   * Zašto je danas veoma važno biti digitalno pismen učitelj?   Predavači ukratko objašnjavaju i načine komunikacije  u Q&A panelu. |
| 5 min | Vođena aktivnost - izrada praktičnih zadataka manjeg obima - motivacija polaznika za temu webinara | Sudionicima se nudi kratka anketa u Mentimeteru sučelju s 3 pitanja u na koje polaznici moraju dati odgovor. Cilj je pitanjem motivirati polaznike na promišljanje u smjeru digitalnih alata koji će im ubrzati, olakšati i unaprijediti rad na školskim aktivnostima i suradnju s kolegama.  *Pitanja…*   1. *Koja aplikacija u Office 365 omogućava suradnju s učenicima i učiteljima unutar škole?* 2. *Pomoću koje aplikacije u Office 365 možete izraditi anketu ili obrazac i ugraditi ga u mrežnu stranicu škole?*      1. *Pomoću koje aplikacije u Office 365 više učenika i učitelja može zajednički raditi na prezentaciji.*   Ukratko se osvrnuti na rezultate ankete i napomenuti kako su sve ove aplikacije dostupne u okviru Office 365 za škole koji je svim odgojno-obrazovnim djelatnicima besplatan i dostupan putem njihovih AAI@Edu.hr korisničkih računa te kako će se nadolazeće 2 tematske cjeline vezati upravo na upotrebu ovih aplikacija. |
| **40 min** | **Upravljanje informacijama, podacima i sadržajem**  **u školskom okruženju.** | |
| 20 min | Kako prikupiti podatke i informacije?  Vođena aktivnost:  izrada praktičnih zadataka manjeg obima  Vođena aktivnost: izlaganje i razvijanje koncepta i demonstracija primjera | *Pitanje za polaznike u Mentimeteru:*  *Za provođenje anketa s učenicima koristim digitalnu tehnologiju.*   1. *Da b) Ne*   Ukratko se osvrnuti na rezultate ankete  Na primjerima\* objasniti načine na koje možemo prikupiti podatke i informacije od učenika, djelatnika ili roditelja pomoću digitalne tehnologije.  Polaznike kroz te primjere upoznati kako mogu prikupiti potrebne podatke pomoću aplikacija Forms, Google Obrasci, Kahoot Doodle, Yammer, Facebook itd…  Kod objašnjavanja prikupljanja podatka objasniti polaznicima pojam anonimnosti u prikupljanju podataka i kako ga osigurati prilikom prikupljanja i obrade podataka (pojasniti način sprečavanja identifikacije osobe prema kombinaciji njezinih odgovora)  \*Mogući primjeri korištenja tehnologije - anketa za odlazak na izlet, davanje suglasnosti roditelja, odabir vremena sastanka – roditeljski, školske sjednice i odbori, prikupljanje dokumenta, kratke provjere znanja ili ankete za iskazivanje stavova /potrebe/problema, odabir najboljeg dječjeg rada, obrasci za unos podataka na razrednim i učiteljskim vijećima, te roditeljskim sastancima itd…  Navesti prednosti i nedostatke upotrebe navedenih alata u svrhu prikupljanja podataka te predložiti polaznicima aplikacije koje se najbolje mogu iskoristiti za određenu aktivnost.  Objasniti načine dijeljenja anketa i obrazaca te uređivanje postavki privatnosti.  Uputiti ih na mogućnost ugradnje anketa i obrazaca na mrežne stranice. |
| 10 min | Obrada, pohrana i dijeljenje podataka  Vođena aktivnost: izlaganje i razvijanje koncepta i demonstracija primjera | Na primjerima prikupljenih podatka objasniti kako se podaci mogu obraditi te na koje se načine mogu iskoristiti, pohraniti, podijeliti s učenicima, djelatnicima i roditeljima.  Objasniti kao se prikupljeni podaci štite od neovlaštenog pristupa I anonimiziraju.  Za obradu podataka pokazati kako se grafički mogu prikazati podaci te na koji ih način možemo spremiti na OneDrive ili Google Disk te ih podijeliti ili objaviti na mrežnim stranicama ili društvenim mrežama. |
| 10 min | Vođena aktivnost - rasprava | Koristeći alat Tricider (predavač će podijeliti link polaznicima i ukratko objasniti funkcionalnost alata: polaznike se poziva da sudjeluju u odgovoru na pitanje: Zbog čega je važno osigurati povratnu informaciju o prikupljenim podacima i zaključcima obrade tih podataka ispitanicima od koje ste te iste podatke i prikupljali?  Ukratko se osvrnuti na rezultate rasprave, naglašavajući važnost osiguranja povratne informacije, u obliku prikaza rezultata/ sumiranja/ iznošenja zaključaka.  Na kraju, pozvati polaznike da za vrijeme trajanja webinara slobodno komentiraju odgovore drugih polaznika ukoliko žele podijeliti slično iskustvo, dati drugu perspektivu I sl.  Drugi predavač će pratiti komentare polaznika I po potrebi moderirati. |
| **35 min** | **Suradnja s djelatnicima i učenicima škole i roditeljima** | |
| 35min | Digitalna tehnologija za povezivanje djelatnika i učenika škole i roditelja na projektima aktivnog sudjelovanja u društvu  Vođena aktivnost – rasprava  Vođena aktivnost – izlaganje koncepta i demonstracija – upotreba primjera | *P*ozvati polaznike da u alatu Tricider napišu konkretne projekte u kojima koriste digitalnu tehnologiju i/ili svoje ideje u kojim bi projektima ili drugim aktivnostima njihove škole mogli iskoristi digitalnu tehnologiju. Cilj da polaznici podijele svoja postojeća iskustva na ovu temu i da kroz odgovore dugih polaznika dobiju ideju, inspiraciju ili primjer dobre prakse koji mogu iskoristiti u svoju matičnoj školi. Svoje ideje/odgovore mogu pisati 5 min od početka podjele zadatak i linka na Tricider.  Predavač se kratko osvrne na ideje i nadoveže na dolje naveden primjere za upotrebe digitalne tehnologije za povezivanje učenika, školskih djelatnika i roditelja.  Kroz primjere (niže navedeni masnim slovima) školskih projekata upoznati polaznike s mogućnošću suradnje i komunikacije s djelatnicima, učenicima i roditeljima pomoću digitalne tehnologije.   * **Primjer projekta – Skupljanje starog papira, baterija ili čepova** * **Primjer projekta – Izrada božićnog nakita za humanitarne svrhe** * **Primjer projekta – Pisanje kurikuluma škole**   Ukratko predstaviti cilj projekata te načine korištenja digitalne tehnologije u svrhu bolje realizacije projekta.  Kroz gore navedene primjere:   * Predstaviti moguće prepreke koje se mogu pojaviti prilikom realizacije projekta te rješenja kako korištenje digitalne tehnologije može pomoći(npr. izazovi organizacije rada u timu – Teams, dogovori oko dostupnosti članova tima – Dijeljenje kalendara, kreiranje niza različitih verzija dokumenata i lokalno uređivanje sadržaja – OneDrive repozitorij). * Objasniti i pokazati komunikaciju s roditeljima – Facebook privatna grupa * Objasniti i pokazati komunikaciju s učenicima i učiteljima – Yammer grupa. Stvaranje grupe te uključivanje učenika i učitelja. * Objasniti i pokazati dokumentiranje projekta – izrada prezentacije o projektu pomoću aplikacije Sway ili Powerpoint u čijoj izradi sudjeluju učenici i učitelji. * Pojasniti i pokazati načine dijeljenje i mogućnost ugradnje na mrežne stranice. * Pokazati načine prikupljanja podataka o uspješnosti projekta – aplikacija Forms ili Google obrasci.   Predavač se kratko osvrne na ideje i primjere koje su polaznici unosili u Tricider i poveže ih sa segmentima iznesenog sadržaja. |
| **5 min** | **Završna rasprava** | |
| 5 min | Vođena aktivnost: Rasprava o prezentiranom / iskaz dojmova | Predavač otvara raspravu u Padletu i poziva polaznike da se uključe poštujući dogovoreni način komunikacije s početka webinara. Tema rasprave su teme koje su eventualno ostale nejasne kao i stavovi i dojmovi polaznika nakon odslušanog webinara  Pozvati polaznike da ispune evaluacijski upitnik o zadovoljstvu edukacijom. |

Prilozi:

Prezentacija i istoimeni priručnik. Snimka webinara dostupna na [poveznici](https://meduza.carnet.hr/index.php/media/watch/12363).